CELEX: 32017D1357
Language: lv
Date: 2017-07-19 00:00:00
Title: Komisijas Īstenošanas lēmums (ES) 2017/1357 (2017. gada 19. jūlijs) par atsauces uz standartu EN 60335-2-9:2003 par īpašām prasībām griliem, tosteriem un līdzīgām portatīvām cepšanas ierīcēm, kurā jaunākie grozījumi izdarīti ar A13:2010, publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Regulu (ES) Nr. 1025/2012 (izziņots ar dokumenta numuru C(2017) 3168)

21.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 190/14
            
         KOMISIJAS ĪSTENOŠANAS LĒMUMS (ES) 2017/1357
   (2017. gada 19. jūlijs)
   par atsauces uz standartu EN 60335-2-9:2003 par īpašām prasībām griliem, tosteriem un līdzīgām portatīvām cepšanas ierīcēm, kurā jaunākie grozījumi izdarīti ar A13:2010, publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Regulu (ES) Nr. 1025/2012
   
      
         (izziņots ar dokumenta numuru C(2017) 3168)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 11. panta 1. punkta a) apakšpunktu,
   ņemot vērā ar Regulas (ES) Nr. 1025/2012 22. panta 1. punktu izveidotās komitejas atzinumu,
   tā kā:
   
               (1)
            
            
               Ja saskaņotais standarts, uz kuru Eiropas Savienības Oficiālajā Vēstnesī ir publicēta atsauce, attiecas uz vienu vai vairākiem drošības mērķu elementiem, kas izklāstīti Eiropas Parlamenta un Padomes Direktīvas 2014/35/ES (2) I pielikumā, attiecībā uz elektroiekārtām, kas paredzētas lietošanai noteiktās sprieguma robežās un ražotas saskaņā ar šo standartu, pieņem, ka tās atbilst attiecīgajiem minēto drošības mērķu elementiem.
            
         
               (2)
            
            
               Vācija un Norvēģija attiecīgi 2014. gada jūnijā un 2014. gada jūlijā iesniedza oficiālu iebildumu pret standartu EN 60335-2-9:2003 “Mājsaimniecībai un līdzīgiem mērķiem paredzētas elektroierīces – Drošība – 2-9. daļa. Īpašas prasības griliem, tosteriem un līdzīgām portatīvām cepšanas ierīcēm”, kurā jaunākie grozījumi izdarīti ar A13:2010.
            
         
               (3)
            
            
               Vācijas un Norvēģijas oficiālajā iebildumā norādīts, ka standarta 11. sadaļā par sildīšanu ietverti nepilnīgi noteikumi attiecībā uz pieejamu nefunkcionālo virsmu temperatūru robežvērtībām. Standarts jo īpaši pieļauj vairākus izņēmumus attiecībā uz temperatūru robežvērtībām, ļaujot ražotājiem atkarībā no ierīces izmēra, konstrukcijas vai virsmas daļas minētās robežvērtības divkāršot vai arī nepiemērot un prasot labākajā gadījumā izvietot brīdinājuma paziņojumu vai uzrakstu. Līdz ar to standarta 7.1. sadaļā ietverta prasība brīdinājumus norādīt vienīgi uz virsmām, kuru daļu augstākā temperatūra pārsniedz attiecīgās robežvērtības. Brīdinājuma paziņojumu krāsas var atšķirties no starptautiski pieņemtajām brīdinājuma paziņojumu krāsām, tādējādi maldinot lietotājus. Turklāt sakarā ar neskaidrām standarta prasībām to var interpretēt tā, lai būtu iespējams konkrētajās attiecīgā produkta daļās neveikt temperatūras paaugstināšanās mērījumus, kā rezultātā visam produktam saskaņā ar standartu piemērojamās temperatūru robežvērtības var netikt ievērotas vai var tikt dubultotas. Rezultātā joprojām saglabājas cilvēku un mājdzīvnieku apdedzināšanās risks, un attiecībā uz standartu kā tādu nevajadzētu izdarīt pieņēmumu par atbilstību Direktīvai 2014/35/ES.
            
         
               (4)
            
            
               Pēc standarta EN 60335-2-9:2003, kurā jaunākie grozījumi izdarīti ar A13:2010, izskatīšanas Zemsprieguma direktīvas darba grupā, kas ir nozares ekspertu, dalībvalstu un ieinteresēto personu grupa, Komisija un lielākā daļa dalībvalstu ekspertu piekrita Vācijas un Norvēģijas sniegtajiem argumentiem. Tā rezultātā tika secināts, ka standarts neatbilst drošības mērķiem, kas noteikti Direktīvas 2014/35/ES I pielikuma 1. punkta c) apakšpunktā saistībā ar minētā pielikuma 2. punkta b) apakšpunktu.
            
         
               (5)
            
            
               Ņemot vērā nepieciešamību uzlabot drošības aspektus un līdz attiecīgai minētā standarta pārskatīšanai atsauce uz standartu EN 60335-2-9:2003, kurā jaunākie grozījumi izdarīti ar A13:2010, būtu jāpublicē Eiropas Savienības Oficiālajā Vēstnesī, pievienojot tai atbilstošu ierobežojumu, tādējādi neļaujot attiecībā uz konkrētām standarta daļām, uz kurām attiecas ierobežojums, izdarīt pieņēmumu par atbilstību,
            
         IR PIEŅĒMUSI ŠO LĒMUMU.
   1. pants
   Atsauci uz standartu EN 60335-2-9:2003 “Mājsaimniecībai un līdzīgiem mērķiem paredzētas elektroierīces – Drošība – 2-9. daļa. Īpašas prasības griliem, tosteriem un līdzīgām portatīvām cepšanas ierīcēm”, kurā jaunākie grozījumi izdarīti ar A13:2010, publicē Eiropas Savienības Oficiālajā Vēstnesī ar ierobežojumu, kas izklāstīts pielikumā.
   2. pants
   Šis lēmums ir adresēts dalībvalstīm.
   
      Briselē, 2017. gada 19. jūlijā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 316, 14.11.2012., 12. lpp.
   
   
      (2)  Eiropas Parlamenta un Padomes 2014. gada 26. februāra Direktīva 2014/35/ES par dalībvalstu tiesību aktu saskaņošanu attiecībā uz tādu elektroiekārtu pieejamību tirgū, kas paredzētas lietošanai noteiktās sprieguma robežās (OV L 96, 29.3.2014., 357. lpp.).
   
      PIELIKUMS
      
         Saskaņotā standarta nosaukumu un atsauču publicēšana Direktīvas 2014/35/ES piemērošanas nolūkā
      
      
                  Eiropas standartizācijas organizācija
               
               
                  Saskaņotā standarta atsauce un nosaukums
               
            
                  
                     Cenelec
                      (1)
                  
               
               
                  EN 60335-2-9:2003
                  Mājsaimniecībai un līdzīgiem mērķiem paredzētas elektroierīces – Drošība – 2-9. daļa. Īpašas prasības griliem, tosteriem un līdzīgām portatīvām cepšanas ierīcēm; grozījumi izdarīti ar:
                  
                               
                           
                           
                              EN 60335-2-9:2003/A1:2004
                           
                        
                               
                           
                           
                              EN 60335-2-9:2003/A2:2006
                           
                        
                               
                           
                           
                              EN 60335-2-9:2003/A12:2007
                           
                        
                               
                           
                           
                              EN 60335-2-9:2003/A13:2010
                           
                        
            
                  Ierobežojums:
                  šādu standarta EN 60335-2-9:2003, kurā jaunākie grozījumi izdarīti ar A13:2010, daļu piemērošana nesniedz pieņēmumu par atbilstību drošības mērķiem, kas noteikti Direktīvas 2014/35/ES I pielikuma 1. punkta c) apakšpunktā saistībā ar minētā pielikuma 2. punkta b) apakšpunktu:
                  
                              —
                           
                           
                              11. sadaļas Z101. tabulas b zemsvītras piezīme,
                           
                        
                              —
                           
                           
                              7.1. sadaļas daļas, kas atsaucas uz Z101. tabulas b zemsvītras piezīmi,
                           
                        
                              —
                           
                           
                              11.Z10x sadaļas daļas, kas atsaucas uz ventilācijas atverēm.
                           
                        
            
         (1)  Cenelec: Avenue Marnix 17, 1000 Brussels, Belgium Tālr.: +32 25196871; fakss: +32 25196919 (http://www.cenelec.eu).